钦定古今图书集成/明伦汇编/氏族典/第376卷 > 董文蔚
## 钦定古今图书集成/明伦汇编/氏族典/第376卷 > 董文蔚

按《元史董俊传》：“文蔚字彦章，俊之次子。重厚寡言，不
事嬉戏，立志勤苦，读书忘倦。及长，善骑射，膂力绝人，
事母至孝，接人谦恭。文炳为槁城令，家务悉委之。辛
丑，起民兵南征，文炳命文蔚率十有七人，自为一队。
甲寅，按槁城等处行军千户，南镇邓州。丁巳，攻襄樊
城，南据汉江，北阻湖水，卒不能渡。文蔚夜领兵士于”
湖水狭隘之处，伐木拔根，立于水，实以薪草为梁，顷
之即成。至晓，师悉渡，围已合，城中大惊。文蔚复统军
前行，夺其外城，论功居最。世祖置武卫军，文蔚以邓
兵入为千户。帝北狩，留屯上都。至元五年七月，卒。泰
定中，赠明威将军、佥右卫使司事、上骑都尉、陇西郡
伯。